**พายุไต้ฝุ่นบบพา**หรือ**พายุไต้ฝุ่นบุปผา** (ชื่อสากล: **1224**, ชื่อของ JTWC : **26W**, ชื่อของ PAGASA: ปาโบล; **Pablo**) เป็นพายุหมุนเขตร้อน ที่ก่อตัวขึ้นอย่างผิดปกติใกล้กับเส้นศูนย์สูตร จัดเป็นพายุไต้ฝุ่นที่รุนแรงที่สุดที่เคยโจมตีภาคใต้ของฟิลิปปินส์ในบริเวณเกาะมินดาเนาโดยมีความแรงในระดับ 5 ซูเปอร์ไต้ฝุ่น มีความเร็วลม 160 mph (260 km/h) พายุไต้ฝุ่นโบเป็นพายุที่เกิดค่อนไปทางใต้สุดเป็นอันดับสอง และเป็นซูเปอร์ไต้ฝุ่นระดับ 5 โดยเกิดที่ละติจูด 7.4° N เมื่อ 3 ธันวาคม โดยมีเฉพาะซูเปอร์ไต้ฝุ่นหลุยส์ใน พ.ศ. 2507 ที่เป็นพายุไต้ฝุ่นระดับ 5 ที่เกิดใกล้กับเส้นศูนย์สูตร ที่ 7.3° N

หลังจากที่โจมตีปาเลา โดยได้ทำลายบ้านเรือน ตัดขาดการสื่อสาร กระแสไฟฟ้าขัดข้อง และถอนรากถอนโคนต้นไม้ พายุไต้ฝุ่นโบพาได้ขึ้นสู่แผ่นดินที่เกาะมินดาเนาที่เคยถูกทำลายด้วย พายุโซนร้อนวาชิเมื่อเดือนธันวาคม พ.ศ. 2554 พายุได้สร้างความเสียหายให้กับเกาะมินดาเนาอย่างมาก ผู้คนไร้ที่อยู่อาศัย และเสียชีวิตจำนวนมาก

หลังจากโจมตี จังหวัดดาเวาตะวันออก และ หุบเขาโกมโปสเตลา  พายุไต้ฝุ่นโบพาได้ข้ามทางใต้และตอนกลางของเกาะมินดาเนา พายุได้เคลื่อนสู่ทะเลจีนใต้ ทางตะวันตกของเกาะปาลาวัน นักอุตุนิยมวิทยาของรัฐคาดการณ์ว่าพายุนี้จะเข้าสู่ เวียดนาม หรือจีนตอนใต้

การเตรียมรับสถานการณ์
---------------------

ภาพถ่ายดาวเทียมของพายุไต้ฝุ่นโบพาเมื่อ 1 ธันวาคม
ภาพพายุไต้ฝุ่นโบพาจาก ISS เมื่อ 2 ธีนวาคม ขณะมีความรุนแรงระดับ 4 ใกล้ปาเลา
### สหพันธรัฐไมโครนีเชียและปาเลา

เมื่อพายุโบพาก่อตัวขึ้น National Weather Service (NWS) ใน กวม ได้ประกาศเตือนภัยสำหรับสหพันธรัฐไมโครนีเชีย ที่เกาะนุกุโอโรและลุกุนอร์  และได้เพิ่มระดับการเตือนในวันที่ 26 พฤศจิกายน โดยได้รวมโลซับและคุกลากูนด้วย เมื่อพายุโบพาเคลื่อนไปทางตะวันตก ได้มีการประกาศให้จับตาในโปลูวัต, และ ซาตาวัล ทั้งสองแห่งได้ยกระดับเป็นการเตือนภัย และการจับตาไต้ฝุ่นได้ถูกประกาศเพิ่มในโวเลไอ

Palau National Emergency Management Office (NEMO) ได้ออกประกาศเมื่อ 29 พฤศจิกายน ให้ประชาชนเตรียมรับมือกัยสถานการณ์ฉุกเฉินโดยเฉพาะอาหารและน้ำสำหรับสามวัน วิทยุเคลื่อนที่พร้อมแบตเตอรี ไฟฉายและชุดปฐมพยาบาล และออกจากสถานที่ที่ไม่ปลอดภัยเมื่อเกิดพายุ เติมน้ำมันเชื้อเพลิงสำหรับพาหนะให้พร้อม ในวันที่ 30 พฤศจิกายนเจ้าหน้าที่ของปาเลาได้เตรียมพร้อมสำหรับพายุไต้ฝุ่นระดับสาม ที่คาดว่าจะขึ้นฝั่งเมื่อ 2 ธันวาคม

อิทธิพลของพายุ
--------------

### สหพันธรัฐไมโครนีเชียและปาเลา

เมื่อพายุโบพาผ่านทางใต้ของเกาะ เกิดไฟฟ้าดับทั่วเกาะ เครือข่ายการสื่อสารหยุดชะงัก และเกิดความเสียหายในบริเวณที่พายุผ่าน ในโกรอร์เกิดต้นไม้โค่นล้มและไฟฟ้าดับ ด้านนอกของโกรอร์ หมู่บ้านตามแนวชายฝั่งได้รับผลกระทบจากลมแรงและฝน ทำให้เกิดน้ำท่วม ฝนตกหนักจนเกิดน้ำท่วมในปาเลลิวและบ้านในบาเบลดาโอบถูกทำลาย

### ประเทศฟิลิปปินส์

พายุไต้ฝุ่นโบพา ซึ่งพัดเข้าชายฝั่งประเทศฟิลิปปินส์ สภาการจัดการและบรรเทาความเสียหายจากภัยพิบัติแห่งชาติฟิลิปปินส์ รายงานว่าส่งผลให้มีผู้เสียชีวิตอย่างน้อย 902 ราย สูญหายอีกจำนวนกว่า 934 คน บาดเจ็บจำนวน 2,661 ราย

ในขณะที่เที่ยวบิน 146 เที่ยว ในจังหวัดมินดาเนาและเกาะใกล้เคียงหยุดให้บริการ เช่นเดียวกับเรือโดยสารเฟอร์รี่ ที่ระงับให้บริการและทำให้ผู้โดยสาร 3 พันคน ต้องติดอยู่ตามท่าเรือ โรงเรียนและธุรกิจในประเทศได้ทำการปิดการปิดโรงเรียนและการทำธุรกิจชั่วคราว 

โดยสภาดังกล่าวได้ประเมินว่าไต้ฝุ่นโบพาจะสร้างความเสียหายต่อระบบสาธารณูปโภคของฟิลิปปินส์ราว 14.3 พันล้านเปโซ หรือประมาณ 348.95 ล้านดอลลาห์สหรัฐ ส่วนพื้นที่การเกษตรคาดว่าจะเสียหายราว 9 พัน 7 ร้อยล้านเปโซ หรือ ราว 2 ร้อย 36.7 ล้านดอลลาร์สหรัฐ

โดย ซุปเปอร์ไต้ฝุ่น โบพา ขึ้นฝั่งด้วยความเร็วลม 210 ก.ม. ต่อ ช.ม. ทำให้ฝนตกหนักที่เกาะมินดาเนาโดยเฉพาะพื้นที่ทางตะวันออก ซึ่งเกาะมินดาเนามีประชาชนอาศัยอยู่มากถึง 10 ล้านคน นอกจากนี้ยังทำให้ไฟฟ้าดับ ถนนหลายเส้นถูกตัดขาด และทำให้เกิดน้ำท่วมในพื้นที่เสี่ยง เกิดดินสไลด์ถล่มลงมา

โฆษกของกองทัพฟิลิปปินส์ เปิดเผยว่า เกิดน้ำท่วมฉับพลันไหลผ่านค่ายทหารแห่งหนึ่งบนเกาะมินดาเนา ทำให้มีผู้สูญหายกว่า 20 คน รวมถึงทหารอีก 6 นาย
ด้านรัฐบาลได้ประกาศสถานการณ์ฉุกเฉินทั้งระดับ 3 ใน 7 จังหวัด เตรียมอุปกรณ์กู้ภัย และย้ายประชาชนราว 2000 ครอบครัว

อ้างอิง
-------

1. ↑  Super Typhoon Bopha hits Phillipines; Death Toll likely > 300, 5 December 2012, Daily Kos. Retrieved 6 December 2012.
2. ↑  "Dr. Jeff Masters' WunderBlog: Typhoon Bopha hits the Philippines at Cat 5 strength; at least 40 killed | Weather Underground". Wunderground.com. คลังข้อมูลเก่าเก็บจากแหล่งเดิมเมื่อ 2013-01-17. สืบค้นเมื่อ 2012-12-05.
3. ↑  Jeff Masters (December 3, 2012). "Category 5 Super Typhoon Bopha bearing down on the Philippines". Weather Underground. คลังข้อมูลเก่าเก็บจากแหล่งเดิมเมื่อ 2013-01-17. สืบค้นเมื่อ December 3, 2012.
4. ↑  Amita Legaspi (December 4, 2012). "Typhoon Pablo is strongest storm to hit Mindanao in two decades". GMA News. สืบค้นเมื่อ December 4, 2012.
5. ↑
6. ↑  Typhoon Bopha: Philippines death toll climbs, 5 December 2012, The Guardian. Accessed 6 December 2012.
7. ↑  Middlebrooke (2012-11-26). Tropical Depression 26W Advisory Number 1 (Report). Guam National Weather Service. เก็บจากแหล่งเดิมเมื่อ 2012-11-27. สืบค้นเมื่อ 2012-11-29.
8. ↑  Middlebrooke (2012-11-26). Tropical Depression 26W Advisory Number 2 (Report). Guam National Weather Service. คลังข้อมูลเก่าเก็บจากแหล่งเดิมเมื่อ 2012-11-27. สืบค้นเมื่อ 2012-11-29.
9. ↑  Middlebrooke (2012-11-26). Tropical Storm Bopha (26W) Advisory Number 6 (Report). Guam National Weather Service. เก็บจากแหล่งเดิมเมื่อ 2012-11-27. สืบค้นเมื่อ 2012-11-29.
10. ↑  Williams (2012-11-27). Tropical Storm Bopha (26W) Advisory Number 9 (Report). Guam National Weather Service. เก็บจากแหล่งเดิมเมื่อ 2012-11-27. สืบค้นเมื่อ 2012-11-29.
11. ↑  Guard; Stanko (2012-11-28). Tropical Storm Bopha (26W) Advisory Number 11 (Report). Guam National Weather Service. เก็บจากแหล่งเดิมเมื่อ 2012-11-29. สืบค้นเมื่อ 2012-11-29.
12. ↑  UN Office for the Coordination of Humanitarian Affairs (2012-11-30). "Tropical Storm Bopha (26W) Update 4 | ReliefWeb". Reliefweb.int. สืบค้นเมื่อ 2012-12-05.
13. ↑  "Palau power went out as typhoon passed last night, damage unknown". Pacific Daily News. December 3, 2012. สืบค้นเมื่อ 3 December 2012.[*ลิงก์เสีย*]
14. ↑  "Palau assesses Typhoon Bopha's damage". Pacific Daily News. December 4, 2012. คลังข้อมูลเก่าเก็บจากแหล่งเดิมเมื่อ 2012-12-21. สืบค้นเมื่อ 4 December 2012.
15. ↑  "Palau spared from direct storm hit". KUAM-TV. December 3, 2012. สืบค้นเมื่อ 3 December 2012.
16. ↑
17. ↑
18. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2013-04-04. สืบค้นเมื่อ 2012-12-08.